cyanic-selkie/wikianc huggingface dataset:
AFM Records
De har fokus på heavy metal-sjangeren, med signerte band som U.D.O., Doro, Jorn, Masterplan og Annihilator.
I 2005 inngikk selskapet en samarbeidsavtale med Candlelight Records, hvor de sammen utgir og markedsfører musikkalbum.
Australia (kontinent)
Australia som kontinent oppsto etter at Øst-Gondwana sprakk opp i ulike kratoner. Det blir i mange sammenhenger også referert til som Australo-Papua, Papua-Australia, Australia–New Guinea, Sahul, Meganesia eller Australinea.
Kontinentet inngår i Oseania og omfatter (etter størrelse) Australias fastland, Ny-Guinea, Tasmania, Seram og (trolig) Timor, samt alle tilstøtende øyer på samme kontinentalsokkel. Disse landmassene er i dag adskilt av sjøer som ligger over kontinentalsokkelen – Arafurasjøen og Torres-stredet mellom Australia og Ny-Guinea, og Bass-stredet mellom Australias fastland og Tasmania.
New Zealand ligger ikke på samme kontinentalsokkel og er således ikke del av kontinentet Australia, men derimot del av det sunkne kontinentet Zealandia. Som sådan inngår New Zealand i den større regionen kjent som Australasia.
Iberiaskogsnegl
Iberiaskogsnegl (Arion lusitanicus) er et bløtdyr og tilhører de landlevende lungesneglene i familien skogsnegler. Den er en av «nakensneglene» uten synlig skall.
Iberiaskogsnegl var lenge antatt å være den brune sneglen som ble innført som fremmed dyreart til Norge rundt 1988, og har spredd seg i de sørlige delene av Norge. Den fikk navnet som brunsnegl, mordersnegl og ble regnet som skadedyr på flere planter og en stor plage for mange hageeiere. Den vidt utbredte «brunsneglen» som rundt årtusenskiftet spredte seg i Nord-Europa er i stedet brunskogsnegl (A.vulgaris).
Iberiaskogsnegl er fra mars 2011 norsk navn på arten Arion lusitanicus. Den finnes ikke Norge, men hovedsakelig lengst sør og vest i Europa, i Iberia, (Portugal og Spania). Dette er en snegleart som til forveksling likner den mer kjente brunskogsnegl. Likheten mellom de to (og vanskeligheten med å fastslå art på dyr som kan variere så mye i form og farge som snegler) gjorde at brunsneglen ble bestemt til å være Arion lusitanicus i 1956, og denne feilbestemmelsen har blitt hengende ved senere. En gjenbeskrivelse av iberiaskogsnegl fra den opprinnelige lokaliteten viser at den skiller seg fra A.vulgaris både i indre anatomi, fasongen på spermatoforen og kromosomtall.
Eyes Wide Shut
Eyes Wide Shut er en britisk-amerikansk erotisk thriller fra 1999 regissert, produsert og skrevet av Stanley Kubrick. Hovedrollene spilles av Tom Cruise og Nicole Kidman. Manus bygger på Arthur Schnitzlers Traumnovelle fra 1920-tallets Wien, som handler om de mørke, ukjente sidene av menneskers seksuelle drømmer. Dette har Kubrick overført til 1990-årenes New York.
Kubrick overførte Arthur Schnitzlers Traumnovelle (1926) til Eyes Wide Shut. Kubrick var fascinert av Schnitzlers roman og hadde siden 1950-tallet tenkt på å lage film av den etter at han møtte Peter Schnitzler, forfatterens barnebarn, under innspillingen av Spartacus. Peter Schnitzler ga Kubrick blant annet kopi av bestefarens dagbøker. Filmselskapet Warner annonserte på 1970-tallet at Kubrick skulle lage film av romanen. Kubrick døde noen dager etter at filmen var ferdig og før premieren. I stedet for en seksuell thriller (som Basic Instinct) fikk publikum en langsom, komplisert og drømmeaktig fortelling om undertrykkelse og kompromissene som følger med ekteskap. Anmeldelsene var stort seg negative, særlig når det gjaldt Tom Cruises svake skuespill som kan ha vært regissørens feil.
Kubricks andre hustru; Ruth Sobotka (1925-1967), hadde flyktet fra Østerrike i 1938 etter Anschluss. Sobotka hadde hadde stor innflytelse på Kubrick på denne tiden og tipset ham blant annet om Traumnovelle av Arthur Schnitzler. Kubrick skal ha sett tydelige likheter mellom sitt forhold til Sobotka og hovedpersonen i Traumnovelle.
Handling
William og Alice Harford lever i et harmonisk ekteskap på Manhattan. De tilhører den øvre middelklassen, lever godt på Williams legepraksis og forguder datteren Helena. Men det er tegn som tyder på at paret drømmer om å utforske hva som finnes utenfor ekteskapets rammer. Åpenlys flørting med andre i et juleselskap fører til en krangel om erotiske fantasier. Når kona Alice røyker marihuana og åpner seg og sine seksuelle fantasier om en marinesoldat, bryter hun den romantiske forestillingen om kvinners forhold til sex, og Bill hjemsøkes av tanken på at Alice er utro mot ham. William mister likevekten og legger ut på en ferd i New Yorks dunkle og dampende natteliv, noe som setter moralen på harde prøver. En dag støter han på en tidligere studiekamerat som på tvilsomt vis skaffer ham innpass i et hemmelig samfunn som dyrker promiskuøs seksuell omgang. Alle deltagerne bære masker og holder til på et stort gods i utkanten av byen. Williams identitet blir imidlertid avslørt, og han skjønner etterhvert at både hans ekteskap og hans liv er i fare.
Popularitet og økonomi
Eyes Wide Shut ble en moderat suksess. Den innbrakte $162 millioner på verdensbasis, hvorav $56 millioner i USA. Den havnet på 43. plass over de mest innbringende filmene i USA i 1999.
Produksjonskostnadene var på ca. $65 millioner.
Anmelderne
Flmen ble godt mottatt av kritikerne, noe som gjenspeiles i at den har fått 75 % på Rotten Tomatoes og 68% på Metacritic. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 3 av 4.
Priser
Den vant kritikerprisen ved Filmfestivalen i Venezia (Filmcritica Bastone Bianco-prisen til Kubrick) og ved French Syndicate of Cinema Critics. I tillegg ble den tildelt en Blockbuster Entertainment Award (Kidman) og en pris for beste kunstfilm ved Csapnivalo Awards.
Innspilling
Eyes Wide Shut ble påbegynt allerede høsten 1996, men ble ikke fullført før våren 1999. Flere av sexscenene i den amerikanske kinoversjonen ble digitalt kamuflert for å unngå at filmen fikk en NC-17-rating
Utgivelser i Norge
17. september 1999 – Kino
22. mars 2000 - VHS (Leievideo)
31. oktober 2001 - DVD (leie og salg)
4. november 2002 – NRK-TV (NRK2) (sett av 300 000 og dermed det tredje mest sette programmet på NRK2 i 2002)
Liste over land etter HDI (2006)
Dette er en liste over land etter HDI (2006), som beskrevet i FNs Development Programme Report 2008.
HDI er en engelskspråklig forkortelse for Human Development Index (norsk: Måleskala for menneskelig utvikling). HDI brukes på samme måte som bruttonasjonalprodukt (BNP) for å måle velstand i land. Mens BNP kun måler økonomiske kilder, sies HDI å gi et mer komplett bilde, da det inkluderer fattigdom, lese- og skrivekyndighet, utdanning, forventet levealder, fødselstall og andre faktorer.
HDI ble utviklet av den pakistanske økonomen Mahbub ul Haq (1934–1998), og blir fra 1990 brukt i FNs årlige rapport Human Development Report. HDI angis på en skala fra 0 til 1, hvor 1 er best.
Komplett liste over land
Denne utgaven av indeksen ble publisert 18. desember 2008.
Afrika
10 høyeste HDI
10 laveste HDI
Amerika
10 høyeste HDI
10 laveste HDI
Asia og Oseania
10 høyeste HDI
10 laveste HDI
Europa
10 høyeste HDI
10 laveste HDI
Tidligere førsteplasser
Disse landene har ligget øverst på listen de årene indeksen har blitt oppdatert.
Rackengruppen
Rackengruppen (også kjent som Rackstadgruppen eller Rackstadkolonin) var en kunstnergruppe med tilknytning til innsjøen Racken nord for Arvika i Värmland.
En av de toneangivende kunstnerne var Gustaf Fjæstad, som i 1898 hadde blitt invitert til Arvika av skulptøren Christian Eriksson. Gustaf Fjæstad og hans kone Maja Hallén søkte bolig. I Stockholm møtte de Christian Eriksson. Han og hans franske kone Jeanne de Tramcourt hadde nettopp flyttet fra Arvika og boligen Oppstuhage, som det nygifte paret Fjæstad begynte å leie. I 1901 bygde de sitt eget hus, Kampudden, ved innsjøen Rackens søndre side. Senere møtte Fjæstad kunstneren Björn Ahlgrensson med kona Elsa, soom flyttet til Racken. Deretter kom Elsas bror, kunstneren Fritz Lindström med kone og barn. Gustaf Fjæstads søstre, Amelie og Anna, begge veversker, flyttet dit og etablerte sitt eget atelier. Den tekstilutdannede Maja Fjæstad startet vevekurs. Noen av Gustaf Fjæstads naturmotiver ble forvandlet til gobeliner.
I 1993 ble Rackstadmuseet innviet i Arvika, med verk av kunsterne fra gruppen.
Antoine Dodson
Kevin Antoine Dodson (født 27. juni 1986 i Chicago i USA) er en tidligere innbygger i Huntsville i Alabama som etter et fjernsynsintervju i 2010 ble verdenskjent gjennom internett. Dodson ble intervjuet etter at en mann hadde tatt seg inn i leiligheten til familien hans og forsøkt å voldta søsteren Kelly Dodson. Intervjuet ble redigert av The Gregory Brothers og gjort om til sangen «Bed Intruder Song» ved hjelp av Auto-Tune. Sangen ble en salgssuksess på iTunes med over 250 000 solgte kopier, og kom inn på 89.-plass på hitlista Billboard Hot 100. Flere artister har senere laget coverversjoner av låten.
Odd Iversen
Odd Helge «Ivers» Iversen (født 6. november 1945 i Trondheim, død 29. desember 2014 i Trondheim ) var en norsk fotballspiller. Han spilte for Rosenborg Ballklub, Racing Mechelen og Vålerenga Fotball og var toppscorer i fire sesonger i norsk eliteserie. Fortsatt står Iversens rekord på 30 scoringer i én sesong fra 1968. Totalt scoret han 158 mål i eliteserien, og ligger med det på fjerdeplass på listen over mestscorende i norsk fotball. Iversen spilte 45 og scoret 19 mål på landslaget. Som liten spilte han mye fotball og basse.
Karriere
Iversen vokste opp på Møllenberg. Han kom til Rosenborg Ballklub fra Idrettslaget Trond i 1964, og han debuterte på A-laget i 1965 i en andredivisjonskamp mot Fotballklubben Kvik. Rosenborg vant 8–0, og Iversen scoret hat-trick. Rosenborg rykket opp i eliteserien (1. divisjon) i 1967, og Iversen ble toppscorer i serien tre år på rad med 73 mål på 54 kamper. Han fikk sin landslagsdebut i en kamp mot 1. juni 1967 (resultat: 2–0). I 1968 scoret Iversen seks mål i én kamp da RBK slo VIF 7–2. Totalt denne sesongen scoret Iversen 30 seriemål på 18 kamper. Han ble kåret til Årets spiller i norsk fotball av VG i 1968.
Våren 1970 ble Iversen sammen med Harald Sunde utenlandsproff i den belgiske klubben Racing Mechelen, hvor han spilte frem til 1973. Han slet lenge med en skade, og situasjonen ble ikke bedre av at legen som behandlet ham sannsynligvis hadde sett sine bedre dager. Før han ble skadet sto han øverst på ønskelisten til den belgiske toppklubben RSC Anderlecht; som nummer to på listen hadde de Johan Cruijff. Iversen spilte for Rosenborg frem til 1975, da han gikk til Vålerenga Fotball, hvor han ble i fem år. Han avsluttet karrieren som fotballspiller i Rosenborg, hvor han igjen spilte fra 1980 til 1982.
I 1981 ble han tildelt Olavstatuetten.
Odd Iversen var far til den tidligere landslagsspilleren Steffen Iversen.
Den internasjonale konvensjonen om regulering av hvalfangst
Den internasjonale konvensjonen om regulering av hvalfangst er en internasjonal avtale fra 1946 som ble utformet for å gjøre hvalfangst bærekraftig. Den regulerer urfolks-, forsknings- og kommersiell fangst av hval for femtini medlemsnasjoner.
Konvensjonen ble signert av 42 stater i Washington, D.C. den 2. desember 1946 og trådte i kraft i 10. november 1948. Den første store revisjonen ble signert 19. november 1956, da ble blant annet definisjonen av et hvalfangstfartøy utvidet til å gjelde helikoptre så vel som skip. Konvensjonen avløste Den internasjonale avtalen om regulering av hvalfangst fra 1937 med endringer av 1938 og 1945.
Konvensjonens formål er å beskytte alle hvalbestander fra overbeskatning, å etablere et system for internasjonal regulering av fangsten for å sikre bevaring og utvikling av hvalbestanden, og å sikre den betydelige naturressursen hvalbestandene utgjør for fremtidige generasjoner. Det primære verktøyet for å arbeide mot disse målene er Den internasjonale hvalfangstkommisjonen. Kommisjonen har gjort en rekke endringer i handlingsplanen som utgjør storparten av konvensjonen, noe som reflekterer endringer i økonomiske, økologiske og kommersielle standarder.
Deltagere
Nasjoner som har signert konvensjonen er Antigua og Barbuda, Argentina, Australia, Østerrike, Brasil, Chile, Republikken Kina (utvist og erstattet med Folkerepublikken Kina), Costa Rica, Danmark, Dominica, Finland, Frankrike, Tyskland, Grenada, Guinea, India, Irland, Italia, Japan, Kenya, Sør-Korea, Mexico, Monaco, Marokko, Nederland, New Zealand, Norge, Oman, Panama, Peru, Russland, Saint Kitts og Nevis, Saint Lucia, Saint Vincent og Grenadinene, Senegal, Salomonøyene, Sør-Afrika, Spania, Sveits, Sverige, Storbritannia og USA.
Nesledyr
Nesledyr eller polyppdyr er en stor dyrerekke. Koraller, sjøanemoner og maneter er velkjente nesledyr, men gruppen omfatter også mange mindre kjente grupper.
Gruppens suksess skyldes en rekke forhold; de kan danne kolonier ved ukjønnet formering. Den enkelte polypp i det fastsittende polyppstadium, som finnes hos mange arter, kan i tillegg produsere en mengde frittlevende medusestadium. Deres gelatinaktige kropper krever mindre ressurser enn for eksempel fisk, og deres unike nesleceller har utvilsomt bidratt betydelig til deres suksess.
Schwalmstadt
Schwalmstadt er den største byen i Schwalm-Eder-Kreis i delstaten Hessen i Tyskland.
Byen ble etablert i 1970 ved sammenslåing av byene Treysa og Ziegenhain, sammen med noen mindre tettsteder.
Raufoss
Raufoss som industristed
I 1854 begynte det som skulle bli et av de største industrieventyrene i landet. Stedet fikk da en etter forholdene stor ljåsmie bygget like øst for Hunnselva sør for gården. (En nyere utgave av ljåsmia ble satt opp for få år siden. ) Raufoss gård ble i 1868 solgt til et interessentskap. Fem år senere ble Rødfos Tændstikfabrik (fyrstikkfabrikken) opprettet. I denne forbindelse ble det bygget tre store arbeiderboliger på Raufoss gårds tidligere grunn, og en av disse er bevart og står i dag på Toten Økomuseum på Stenberg lenger øst i kommunen. 1895 kjøpte staten fyrstikkfabrikken, og året etter startet Rødfos Patronfabrikk virksomheten. Statens lager for ammunisjon ble flyttet fra Kristiania til Raufoss, og mange arbeidere fulgte med. I boken «Fars krig» av Bjørn Westlie, beskriver han hvordan produksjonen av ammunisjon – for tyskerne – fortsatte etter tyskernes okkupasjon av Norge og Raufoss, og at den fortsatte under hele krigen. Dette skjedde med støtte av fagbevegelsen. Raufoss Ammunisjonsfabrikker (RA) startet i 1960-årene produksjon av bildeler, som er hovedvirksomheten til industriparken på Raufoss i dag, under navnet Raufoss industripark.
Som følge av stadig vekst ble kravet om egen kirke på stedet sterkere. Følgelig ble Raufoss kirke innviet i 1939, på stedet hvor et lite gravkapell tidligere lå. Baptistmenigheten på stedet fikk egen kirke i 1927. Stedet huser også en frikirkelig menighet.
Utover på 1900-tallet økte stedet hurtig i innbyggertall og nye boligområder vokste opp: Tollerud (vest i Raufoss) ble etablert i 1907 rundt en tidligere «forpagtet plads» med samme navn, og var totalt utbygd på slutten av 1950-årene. Vestrumenga, vest for gården Vestrum, ble utbygd fra ca. 1910 og utover. Nyere boligområder omfatter Lønnberget (like i nærheten av hoppbakken med samme navn), Åkersve-feltet ble utbygd på begynnelsen av 1980-årene. I 1915 ble det tinglyst avtale om utbygging av Grimås-feltet, og de første tomtene ble solgt samme år. I Vassfaret, som ligger sørvest for sentrum, ble boligbyggingen satt i gang omkring 1950.
Kommunikasjon
Raufoss fikk jernbaneforbindelse med Kristiania i 1901, og Raufoss stasjon er i dag siste stoppested før endestasjonen Gjøvik på Gjøvikbanen.
Burton Wanderers FC
Burton Wanderers FC var en fotballklubb fra Burton upon Trent, Staffordshire, England som var tre sesonger i The Football League. I 1901 gikk de sammen med Burton Swifts og dannet en ny klubb, Burton United.
Historie
Klubben ble grunnlagt i 1871, og var en av klubbene som startet Midland Football League i 1890. I 1893-94-sesongen ble de seriemestere, til tross for at de ble trukket for poeng, på grunn av bruk av en ugyldig spiller, og de ble valgt inn i 2. divisjon av The Football League. Wanderers var ikke lenge i Football League, allerede ved endt 1896-97-sesong, der de endte nest sist, ble de stemt ut av ligaen.
Dermed meldte Burton Wanderers seg inn i Midland League igjen, og, etter å ha endt sist i 1901, slo de seg sammen med Burton Swifts (som fortsatt var medlem av Football League), og dannet Burton United. Den nye klubben tok over Swifts' plass i ligaen og spilte sine hjemmekamper på den gamle hjemmebanen til Swifts, Peel Croft.
Mens Wanderers eksisterte spilte de hjemmekampene sine på Derby Turn, og i 2. runde av FA-cupen, mot Notts County i februar 1894, møtte hele 6 000 opp. Det var klubbens tilskuerrekord.
Fayette
Fayette er en by som ligger i Seneca County i New York. Ifølge United States Census Bureau dekker den et areal på 172,2 km², hvorav 142,9 km² er land og 29,3 km² er vann. Ved folketellingen i 2010 hadde byen 3,929 innbyggere.
Arkitektur (andre betydninger)
Arkitektur kan også blant annet referere til:
Fruktknute
Fruktknuten (latin: ovarium, engelsk: ovary) er den nederste delen av fruktemnet hos frøplanter. Fruktknuten inneholder én eller flere frøemner (ovuler), som utvikles til frø etter befruktning.
Frukt
En frukt er de(n) modnede fruktknuten(e) — sammen med frø — fra én eller flere blomster. Frukten beskytter og sprer (befruktede) frø, som inneholder plantens embryo. Hos mange arter har frukten islett av eller er omgitt av annet vev.
Thorsminde
Thorsminde (eller Torsminde) ligger i det nordlige Vestjylland i Danmark og er en fiskeriby med 404 fastboende innbyggere (2011). Den ligger omtrent midt på landtangen som skiller Nissum Fjord og Nordsjøen. Byen ligger i Sønder Nissum Sogn og er en del av Holstebro kommune i Region Midtjylland. Tidligere tilhørte Thorsminde Ulfborg-Vemb kommune.
Arnfinn
Arnfinn er et mannsnavn som er dannet av de norrøne ordene orn «ørn» og finnr «same».
Utbredelse
Arnfinnr er ikke kjent brukt i runeinskripsjoner fra vikingtiden, så navnet var neppe vanlig i Norden på den tiden. Arnfinn var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica. Formen Anfinn er kjent brukt i Norge fra 1300-tallet. Arnfinn er kjent brukt i Norge fra 1807 og i Sverige fra 1903. Arnfinn var mest populært i Norge i perioden ca. 1930-1960, med en topp i 1952, men har aldri vært blant de mest brukte navnene.
Kengururotter
Se liste
Arnfinn
Utbredelse
Arnfinn har navnedag bare i Norge.
336 skvadron
336 skvadron var en skvadron i Luftforsvaret, opprettet i 1949.
Kengururotter
Kengururotter er noen amerikanske gnagere som har lange bakben og beveger seg ved å hoppe.
Arnfinn
Utbredelse
Arnfinn er i dag et nokså sjeldent navn. Navnet er mest brukt i Norge og på Færøyene.
Kengururotter
19 arter er registrert. Størrelsen varierer fra 10 til 20 centimeter, med en hale som er like lang eller noe lengre. De veier mellom 35 og 180 gram.
336 skvadron
Historie
Avdelingen ble opprettet på Gardermoen i juli 1949, ved at den ble utskilt fra 331 skvadrons Vampire-ving. Vampire-flyene ble i 1953 skiftet ut med F-84 Thunderjet. I 1958 ble hele skvadronen flyttet til Rygge flystasjon, hvor den ble satt opp med F-86F Sabre jet frem til F-5 gjorde sin innmarsj i Luftforsvaret.
I 1966 kom de første F-5 Freedom Fighther-flyene til Rygge og ble brukt helt fram til skvadronen ble nedlagt i 2000.
Arne
Arne er et skandinavisk og tysk mannsnavn med opprinnelse i norrøne arn «ørn». Navnet er mye brukt i Skandinavia, Belgia og på Grønland. Formen Aarne er vanlig i Finland, og Árni er vanlig på Island og Færøyene.
Etymologi
Arne er en kortform av norrøne navn som begynner på arn «ørn». Arni og Árni er norrøne varianter av navnet. Arne kan også være en kortform av Arnold som kommer fra gammeltyske navnet Arnoald, fra ordene arn («ørn») og vald («leder»).
Utbredelse
Arni er kjent brukt i syv runeinnskrifter. Dette er et nokså lite antall, så navnet var antakelig ikke blant de vanligste i Norden i vikingtiden. Arne var et svært vanlig navn i Norge i middelalderen. Over 360 forskjellige personer med navnet er nevnt i Regesta Norvegica. Det var det ellevte mest brukte rundt år 1500, og det tolvte mest brukte på første halvdel av 1600-tallet. Arne var også blant de mest populære døpenavnene i Norge i perioden fra rundt 1890 til 1960, med en topp i 1922. Arne var det mest populære døpenavnet på gutter i Norge i alle år fra 1911 til 1935. Arne er også brukt som etternavn i Norge, men svært sjeldent.
Arne var per 1998 det nest vanligste andrenavnet i dobbeltnavn på menn i Norge. De vanligste kombinasjonene var: Per Arne, Kjell Arne, Tor Arne og Odd Arne.
I Sverige var Arne mest brukt på første halvdel av 1900-tallet.
Árni var et svært vanlig navn på Island på midten av 1800-tallet, og ut hele 1900-tallet.
Kjente personer med navnet
Personene på lista er oprdnet kronologisk etter fødselsår
Debattartikkel
En debattartikkel er en artikkel som setter syn på mange ting i en bestemt sak. Artikkelen skal være personlig og man skal fortelle hva man selv mener eller som tilbakeviser synspunkter som andre har kommet med. Slike artikler kan kalles debattartikler eller argumenterende artikler.
Når man argumenterer, prøver man å bevise eller motbevise en påstand. Det gjelder å finne de argumentene og de faktaopplysningene som støtter det synet man selv har. Man har da tre muligheter;
En debatt kan velge flere sjangere: blant annet essay, kåseri, foredrag, artikkel eller debattinnlegg og dikt. Hensikten, anledningen og mottakerne vil være med på å avgjøre valget av sjanger. Du kan finne et debattinnlegg i aviser og nettsider.
Rektor (kirkelig)
Historie
I senantikken ble biskoper som også var verdslige herskere i byer og provinser, spesielt i Pavestatene, kalt rektorer. Det samme gjaldt de som administrerte patrimoniet, som rector Siciliae.
Ordet kunne også brukes om pastorer; dette er belagt blant annet i Gregor den stores Regula Pastoralis.
Den anglikanske kirke
I anglikanske kirker er en rektor en form for sokneprest. Av historiske årsaker blir noen sokneprester i England kalt rektorer, mens andre kalles vikarer (vicar, dvs. biskopens lokale stedfortreder). Den opprinnelige forskjellen var at en rektor beholdt tiende som sin kompensasjon for arbeidet, mens en vikar overleverte tiende til bispedømmet og fikk utbetalt lønn og bidrag til soknet. En rektor var økonomisk ansvarlig for reparasjoner av koret i kirken, mens menigheten var ansvarlig for resten av kirken; en vikar hadde ikke noe slik økonomisk ansvar. Rektorpliktene er knyttet til eiendommen, hvilket betyr at når privatpersoner kjøper kirkelig eiendom kan de få med en plikt til å reparere kirken, såkalt chancel repair liability. Dette gjelder omkring 5200 kirker i England og Wales.
I nyere tid har rektortittelen også blitt tatt i bruk for presten som leder et pastoralteam.
I Den irske kirke, Den skotske episkopale kirke og Den kanadiske anglikanske kirke har de fleste sokneprester tittelen rektor. I Den episkopale kirke i USA kalles en prest som leder et sokn som klarer seg selv økonomisk rektor, mens en som leder et misjonssokn som støttes av bispedømmet normalt kalles vikar.
Den katolske kirke
I Den katolske kirke er en rektor en person som presederer over en kirkelig institusjon. Dette kan være en bygning, som en kirke eller annen helligdom, eller det kan være en organisasjon som et sogn, et misjonsstasjon eller et kvasisogn, et seminar eller annet lærested, et sykehus eller en kommunitet av prester eller ordensfolk.
Katolsk kirkerett nevner tre spesifikke rektorembeter:
Mange av de som formelt sett er rektorer går under andre titler. For eksempel er en stiftsbiskop i utgangspunktet rektor for både bispedømmet og katedralen, mens en sogneprest er rektor for sognet og sognekirken. Paven ble tidligere, under seremonien da tiaraen ble overrakt, kalt verdens rektor. På den annen side er det mange som kalles rektor, men som strengt tatt ikke er det. Et eksempel på dette er prester som har fått delegert ansvar for en katedral; de kalles ofte rektorer, men den egentlige tittelen er [pastor] plebanus («folkets [pastor]»).
I kirkeloven av 1917 var det en åpning for en spesiell bruk av rektorembetet, som var vanlig i USA. En sogneprest har en beskyttelse i loven mot å bli flyttet uten god grunn, men de amerikanske biskopene ønsket å ha mer fleksibilitet. Mange valgte derfor å ikke utnevnte sogneprester, men i stedet sette inn permanente rektorer i sognene. I mange amerikanske sogn kan man på grunn av dette i lister over sogneprester se bokstavene P.R. bak en del navn, som tegn på at de ikke var sogneprester, men permanente rektorer. Dermed hadde presten en viss sikkerhet i sitt embete, samtidig som biskopen lettere kunne flytte ham. Denne muligheten ble fjernet i kirkeloven av 1983.
Forebygging
Forebygging kan vise til:
Fylkesvei 720
Fylkesvei 720 (Fv720) går mellom Strømnes i Steinkjer og Keiserås i Indre Fosen. Veiens lengde er 107,3 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Veistrekningen mellom Olsøy og Keiserås var opprinnelig del av fylkesvei 715, den ble overført til Fv720 etter at siste del av den nye traséen på Fv715 ble åpnet 19. november 2015. Veistrekningen mellom Strømnes og Malm er en ny vei som ble åpnet 2. april 2020 da Strømnestunnelen og Beitstadsundbrua på Fv17 ble åpnet og er bygget i densamme prosjekt som dem. Før det gikk Fv720 fra Hjellosen på vestsida av Hjellbotn.
Only You (And You Alone)
«Only You (And You Alone)» (ofte forkortet til «Only You») er en amerikansk popsang, skrevet av Buck Ram.
The Platters' versjoner
Den mest suksesfulle versjonen av «Only You» ble spilt inn av The Platters ved Tony Williams som hovedvokalist i 1955. The Platters hadde også spilt inn en versjon i 1954, på Federal Records, men den solgte dårlig. Gjeninnspillingen (Mercury 70633X45) ble en større hit, da den ble utgitt 3. juli 1955.
Den lå på Billboard Hot 100-listen i 30 uker og slo ut en rivaliserende coverersjon med en hvit gruppe kalt The Hilltoppers.
«The Great Pretender» (som til slutt passerte «Only You»s suksess) ble utgitt i Storbritannia og introduserte gruppa i Europa. «Only You» var B-siden. I spillefilmen «Rock Around the Clock» fremførte The Platters begge sangene.
The Hilltoppers versjon
The Hilltoppers ga ut sin versjon av sangen på platemerket Dot Records i 1955. Den nådde nummer 8 på Billboard Hot 100 og nummer 3 i Storbritannia.
Franck Pourcel-versjon
En instrumentalversjon av Franck Pourcel var en hitsingel i 1959, og solgte over 5 millioner eksemplarer. Pourcels versjon lå 16 uker på Billboard Hot 100, og nådde nr. 9, mens den nådde nr. 3 på Canadas CHUM Hit Parade, og nr. 18 på Billboards Hot R&B Sides.
Ringo Starrs versjon
Ringo Starr spilte inn en coverversjon av sangen på sitt album Goodnight Vienna, etter forslag fra John Lennon. Lennon trakterer akustisk gitar og spilte inn en guidevokal, som ble beholdt av produsent Richard Perry. Harry Nilsson synger harmonivokal og opptrer med Starr i en fornøyelig musikkvideo, som ble filmet på toppen av Capitol Records-bygningen i Los Angeles. Lennons vokalversjon finnes på hans bokssett Anthology.
Norsk versjon
Arve Sigvaldsen og Lars Mjøen (under psevdonymet Nye Reiulfs) har skrevet norske tekster. Sigvaldsens versjon bærer tittelen «Bare du», mens Nye Reiulfs versjon heter «Bare Gro» (Gro Harlem Brundtland).
Hans-Peter Lanig
Hans-Peter Lanig (født 7. desember 1935 i Bad Hindelang) var en tysk alpinist som deltok i de olympiske vinterleker 1956 i Cortina d'Ampezzo og 1960 i Squaw Valley.
Lanig vant en olympisk sølvmedalje i alpint under vinter-OL 1960 i Squaw Valley. Han kom på andreplass i utfor, bak Jean Vuarnet fra Frankrike.
Liste over ordførere i Valle
Liste over Valles ordførere inneholder ordførere i Valle fra 1838. I denne tiden var alle tre sokn i Valle prestegjeld en kommune.
Claus Sellevoll
Claus Sellevoll (født 1973 i Alversund) er en norsk komiker og skuespiller.
Noachis Terra
Noachis Terra (latinsk: Noahs land) er et vidstrakt høylandsområde på Mars' sydlige halvkule med omtrentlige koordinater 20°S–80°S og 30°W–30°E. Overflaten i Noachis Terra er svært preget av utallige kratre fra kolliderende asteroider og kometer. På grunn av det høye antallet kratre anses området å være blant de eldste på Mars med en alder på opp til 4 milliarder år, vesentlig eldre enn alle større områder på jorden. Flere av Mars' største nedslagskratre finnes her, blant annet Greene, Darwin, Russel, Kaiser og Proctor som alle har en diameter på over 100 km.
Incesticide
Tidlige opplag av CD-en inneholdt en tekst skrevet av Kurt Cobain. Teksten ble senere fjernet rundt tiden da Cobain døde. Noen tidlige opplag av albumet i USA og Canada hadde også et klistremerke med «Parental Advisory: Explicit Lyrics».
Sporliste
(Alle spor av Kurt Cobain med mindre det er notert noe annet)
Singelplasseringer
Sliver var blitt sluppet ut allerede i 1990 klarte å komme inn på listene i Storbritannia. Singelen klarte også å komme inn på listene i Irland to år senere etter at Nevermind var gitt ut. En musikkvideo av Sliver ble senere sluppet ut for å promotere albumet.
Innspillingsdatoer
Seattle, WA: Reciprocal Recording Studios (23. januar, 1988) Nirvanas første studiodemo.
Sang(er): Beeswax, Downer, Mexican Seafood, Hairspray Queen and Aero Zeppelin
Seattle, WA: Reciprocal Recording Studios (Desember 1988-Januar 1989) Bleach albumet ble innspilt.
Sang(er): Big Long Now
Seattle, WA: Music Source Studios (September 1989) Blew EP en ble innspilt.
Sang(er): Stain
Madison, WI: Smart Studios (April 1990) Innspillingdatoer for det planlagte Sub Pop albumet.
Sang(er): Sliver
London, England: Maida Vale Studio 3 (21. oktober, 1990) Innspillingsdatoen med John Peel.
Sang(er): Turnaround, Molly's Lips and Son of a Gun
London, England: Maida Vale Studio 4 (9. november, 1991) Innspillingsdatoen med Mark Goodier.
Sang(er): Been a Son, (New Wave) Polly and Aneurysm
Nyutgivelser
I 2004 ble en boks med Incesticide og In Utero gitt ut i noen europeiske land.
Tristiridae
Tristiridae er en gruppe av rettvingene (Orthoptera) og tilhører en familiegruppe blant  gresshoppene.
Utseende
Små til middelsstore, gråaktige gresshopper. Kroppsformen varierer, men kroppen er alltid rynkete eller knudrete. Vingene er mer eller mindre reduserte.
Levevis
Tristiridae lever i fjellene i rundt 2800–3000 meters høyde. De er utmerket kamuflert mot et underlag av grus og småsteiner. Ingenting er kjent om biologien deres.
«Anna Rogde»
«Anna Rogde» er verdens eldste seilende skonnert. Den ble bygget i 1868 og sjøsatt ved Bangsund Skipsverft på Bangsund 20. august samme år, under navnet «Anna» af Bergen. Eierne av skonnerten var et partrederi i Bergen. Skonnerten var søsterbåt til Skonnerten «Albert», som ble levert året før, i 1867.
Historie
I 1872 ble «Anna» af Bergen kjøpt av Isak Rogde, som var fra stedet Rogdo i Hardanger. Skuta fikk da navnet «Anna» af Rogde og gikk på folkemunne under navnet «Anna Rogde». I alle registreringer i skipsregisteret og på Biilbrevet er navnet kun «Anna». Isak Rogde giftet seg senere med Anna fra Kjøtta ved Harstad, som da tok navnet Anna Rogde.
I 100 år seilte «Anna» af Rogde som fraktefartøy. De første fire årene gikk hun i Nordsjøfart og Østersjøfart helt fra Arkhangelsk til Portugal, deretter som frakteskute langs norskekysten, for det meste for seil og etterhvert med en 40 hk Bolinder semidiesel motor.
Brødrene Aage og Magne Gjertmund Indahl, som er seilere og har kystskippersertifikat kl 2, kjøpte skuta i 1976. Kjøpesummen var kr 50 000,- og skuta var da i så dårlig stand at den måtte holdes flytende med kraftige brannpumper. De restaurerte henne i to omganger, i 1976 og i 1985. I 1976–1977 ble skroget restaurert, og i 1985–1986 ble skuta totalrestaurert. Tilsammen ble det brukt ca. 15 millioner kroner på disse to restaureringsprosjektene, for det meste finansiert av Magne Indahls datavirksomhet.
Skuta ble benyttet i forbindelse med frivillig ungdomsarbeid, og de seilte uketurer med ca. 30 ungdommer om bord pr. uke. Til sammen har de gitt opplæring i seiling til ca. 4 000 ungdommer.
Etter restaureringen i 1986 ble «Anna af Rogde» blinket ut av Miljøverndepartementet for å være med å danne grunnstammen av bevaringsverdige fartøyer i landet.
«Anna Rogde» ble solgt i 1991 til Stiftelsen Anna Rogde i Harstad. I 2010 ble Stiftelsen konsolidert med Sør-Troms museum. I dag fungerer Stiftelsen Anna Rogde som en eierstiftelse, mens Sør-Troms musem har ansvaret for drift.
Ambalavao
Ambalavao er en by med beliggenhet i Haute Matsiatra-regionen på Madagaskar. Byen hadde i 2005 30 559 innbyggere. Nasjonalveien RN 7 knytter byen til Fianarantsoa i nord, og Toliara i sør.
Sigurd Frisvold
Liv og virke
Frisvold tok sin utdannelse i Hæren, i tillegg var han cand.mag. med fagkrets historie, statsvitenskap og samfunnskunnskap. Han startet sin militære karriere ved befalskolen for infanteriet i Sør Norge i 1966 før han gikk ut av krigsskolen i 1970. Han hadde deretter en rekke sjefsjobber i Forsvaret. Han var blant annet sjef for 2. bataljon i Brigaden i Nord-Norge i perioden 1987–1989, stabssjef i 6. divisjon i perioden 1989–1990 og stabssjef ved Forsvarskommando Nord-Norge i 1991. I perioden 1994–1995 var han sjef for Troms Landforsvar og deretter sjef 6. divisjon 1995–1996. Etter en periode som sjef for Forsvarskommando Sør-Norge i perioden 1996–1999, tok Frisvold over som forsvarssjef etter Arne Solli 30. april 1999. Hans tid som forsvarssjef var preget av reorganisering av Forsvaret og nedlegging av avdelinger og leirer, samt innføring av nye administrative tiltak, blant annet innføringen av logistikkelementet regional støttefunksjon.
I desember 2004 varslet Frisvold at han ville gå av som forsvarssjef etter at han hadde vært sykemeldt flere ganger det siste året. Sverre Diesen ble utnevnt som hans etterfølger.
Utmerkelser
Frisvold mottok en rekke norske og utenlandske ordener og dekorasjoner:
Blomsterdalen (Bergen)
Blomsterdalen er et nærings- og boligområde i Ytrebygda bydel i Bergen kommune, mellom næringsområdet Sandsli/Kokstad i nord, Hjellestad i sør, Rådal i øst og Flesland i vest. Blomsterdalen omfattes av grunnkretsene Skage, Ådland og Liland med til sammen 2 337 innbyggere 1. januar 2012 og et samlet areal på 10,88 km², hvorav 0,36 km² er ferskvann.
Blomsterdalen er et trafikknutepunkt hvor Ytrebygdsveien, Hjellestadveien, Lilandsveien, Fleslandsveien og Skageveien forenes. Blomsterdalen Senter, Liland skole og Ytrebygda skole ligger i området, som har noe blokkbebyggelse, men domineres mest av villabebyggelse, næringsområder i vest og jordbruks- og friluftsområder i utkantene. Ytrebygda kirke, også kalt Ytrebygda nærkirke, ligger i Blomsterdalen. Den er en arbeidskirke for Ytrebygda. Kirken tilhører Fana sokn og ble vigslet av biskop Halvor Nordhaug 18. desember 2011.
Blomsterdalen senter
På Blomsterdalen Senter finner man to matbutikker, Coop Extra og Eurospar, Ditt Apotek, Ark (bokhandel), Blomen (blomsterbutikk), Tottos Gullsmie, Visit (drop-in frisør), Baker Brun og Nille.
Næringsliv
Butikker i Blomsterdalen:
EM i curling 1997
Curling-EM 1997 ble arrangert 6. desember – 12. desember 1997 i Bundesleistungszentrum i Füssen i Tyskland.
Det deltok 17 lag for herrer og 14 lag for kvinner.
Herrer
På det norske laget spilte Thomas Ulsrud, Johan Høstmælingen, Thomas Due, Torger Nergård og Rolf Andreas Lauten.
Kvinner
For Norge spilte Dordi Nordby, Marianne Haslum, Kristin Løvseth, Hanne Woods og Grethe Wolan.
Eksterne lenker
WCF Statistics
Inger Alfvén
Inger Alfvén (født 24. februar 1940 i Stockholm, død 26. juli 2022) var en svensk forfatter. Hun var datter til Hannes Alfvén og Kerstin, f. Erikson.
Hun var en av Sveriges mest leste forfattere. I bøkene sine tok hun opp eksistensielle og moralske konflikter, som for eksempel nedarvede kjønnsroller, kjærlighet, livslangt vennskap og ensomhet. Dotter till en dotter (1977) regnes som hennes gjennombruddsroman.
I 2002 debuterte Inger Alfvén også som dramatiker med stykket Regnbågens rot, som handler om tre søstres liv og utvikling i det forrige århundrets siste tiår.
Inger Alfvéns bøker består fremfor alt av direkte gjengiving av det som rører seg i menneskenes bevissthet.
Ambilobe
Ambilobe er en by med beliggenhet i Antsiranaraprovinsen på Madagaskar. I 2005 hadde byen 14 425 innbyggere.
Eva Kvelland
Eva Kvelland (født 1980) er en norsk tidligere politiker (V). Hun kommer fra Mandal i Vest-Agder og flyttet senere til Kristiansand. Hun har tidligere vært kommunikasjonsrådgiver i PR-byrået Ordkraft og kommunikasjonssjef i Stine Sofies Stiftelse. I dag er hun direktør for marked og kommunikasjon i Sparebanken Sør.
Hun har en mastergrad i offentlig politikk og ledelse fra Universitetet i Agder, og har også vært doktorgradsstipendiat ved samme universitet. Hun har tidligere vært medlem av Venstres sentralstyre og landsstyre. Fra 1999 og frem til 2010 var hun medlem av bystyret i Mandal, og var fra 2011 til 2015 bystyremedlem i Kristiansand. Tidligere har hun vært politisk rådgiver for Lars Sponheim (2004–2005) og generalsekretær i Norges Unge Venstre (2001–2003). Hun har også en rekke styreverv bak seg, blant annet fra Ordkraft, Sørlandet Sykehus HF, LNU, Europabevegelsen og Sørlandets Kompetansefond.
Eva Kvelland er en aktiv skribent, og har blant annet vært fast spaltist i Fædrelandsvennen og Kommunal Rapport.
Marta Finden Halset
Marta Finden Halset (født 28. juni 1950) er en norsk lokalpolitiker fra Arbeiderpartiet. Hun var ordfører i Vik kommune i Sogn og Fjordane fra 2007 til 2015 og var første kvinnelige ordfører i kommunen.
Halset er sykepleier av utdanning og har mastergrad i helseadministrasjon.
Ambatondrazaka
Ambatondrazaka er en by med beliggenhet på Madagaskar. Byen hadde i 2005 39 762 innbyggere. Byen er provinsen Alaotra-Mangoro administrasjonssenter.
Parlamentsvalget i Israel 2015
Valget i Israel 2015 var et valg til Israels nasjonalforsamling Knesset som ble avholdt 17. mars 2015. Valget ble holdt etter at Tzipi Livni og Yair Lapid ble sparket fra koalisjonsregjeringen i starten av desember 2014.
Valgdeltakelsen var på 72,3%, det høyeste siden valget i 1999, da valgdeltakelsen var på 78,7%.
Sittende statsminister Benjamin Netanyahus parti Likud ble valgets vinner, og fikk en fjerdedel av mandatene. Det forventes at han vil danne en regjering sammen med de andre partiene på høyresiden, selv om president Reuven Rivlin har uttalt at han ønsker seg en storkoalisjon mellom Likud og Sionistunionen.
Før valget
Siden forrige valg har Knesset satt opp sperregrensa, fra 2% til 3,25%. Dette har ført til at blant annet de arabiske partiene har gått sammen i en valgallianse. Kadima, som hadde statsministeren fra 2005 til 2009, stiller ikke til dette valget.
Det israelske arbeiderpartiet har gått inn i en allianse med Tzipi Livnis parti Hatnuah. Arbeiderpartiets partileder Yitzhak Herzog er statsministerkandidat for denne sentrum-venstre-alliansen, som kaller seg Sionistunionen.
Produksjonsavgift
Avgiften avtales ofte spesielt pr. felt. Man kan si at risiko overføres til oljeselskapene i større grad enn ved andre avgifts- eller avtaleordninger. Og følgelig gir denne avgiften forholdsvis redusert risiko for staten. Staten vil få tidlige inntekter, men avgiftsformen oppmuntrer ikke til at feltene blir optimalt utviklet og oppmuntrer ikke til å produsere siste rest fra reservoarene.
Tharsis
De store mengdene av karbondioksid og vanndamp som kan ha blitt utgasset fra Tharsis-magmaen kan også hatt mye å si for Mars' våtere epoker.
Nord for Tharsis ligger den spesielle skjoldvulkanen Alba Patera.
Arnarnessgöng
Arnarnesstunnelen (lokalt: Arnarnessgöng) er en veitunnel nordvest på Island. Noen få kilometer nordøst for Ísafjörður er en lang tynn klippe som stikker ut i sjøen, denne klippen går tunnelen gjennom. I 1948 ble den 35 meter lange passasjen gjennom klippen åpnet, og ble dermed den første og korteste tunnelen på Island.
På den andre siden av byen Ísafjörður i vest er Vestfjordtunnelen som er Islands lengste tunnel og nord for byen er Bolungarviktunnelen.
Inger Teien
Inger Teien (født 3. april 1937) er en norsk skuespiller. Hun har hatt en rekke roller i film, teater og på TV gjennom mange år. Hun er blant annet kjent fra diverse filmer om Olsenbanden.
Ambositra
Ambositra er en by på Madagaskar. Byen hadde i 2005 30 454 innbyggere, den er administrasjonssenter for regionen Amoron'i Mania.
Spring Energy
Spring Energy Norway AS var et uavhengig norsk oljeselskap med fokus på letevirksomhet på norsk kontinentalsokkel. Administrerende direktør var Roar Tessem og hovedkontoret lå i Oslo. Selskapet hadde i 2011 en portefølje på 26 lisenser, 2 av dem som operatør. Selskapet hadde 29 ansatte ved utgangen av 2010.
Historie
Spring Energy ble grunnlagt i 2007 med HitecVision som hovedinvestor. Samme år ble selskapet prekvalifisert som rettighetshaver på norsk sokkel, og året etter prekvalifisert som operatør. I 2009 gjorde selskapet et funn på Grosbeak-prospektet i Nordsjøen, PL 378, og i 2010 gjorde selskapet funn på Beta-prospektet (Nordsjøen), PL 375, og Maria-prospektet (Norskehavet), PL 475 BS. I 2010 solgte selskapet sine andeler i PL 378, PL 375 og PL 551 til Talisman for 114,5 millioner amerikanske dollar (674,8 millioner kroner). Samme år ble selskapets 10% andel i Stirby-prospektet, PL 341, solgt til GDF SUEZ for 21 millioner kroner. I desember 2012 ble det kjent at det britiske selskapet Tullow Oil kjøpte Spring Energy for i overkant av 2,1 milliarder norske kroner.
Jean Bastien-Thiry
Jean Bastien-Thiry (født 19. oktober 1927 i Lunéville, Frankrike, død 11. mars 1963) var en fransk ingeniør (konstruktør av anti-tankvåpenet Nord SS.10/SS.11) og offiser i det franske flyvåpen som forsøkte å myrde den franske presidenten Charles de Gaulle 22. august 1962 for å motvirke algirsk uavhengighet, en handling som førte til at han ble dømt til døden ved skyting. Hans henrettelse markerer den siste gangen noen ble henrettet av den franske republikks militære rettsapparat (giljotinen ble brukt av det sivile samfunns rettsapparat). Bastien-Thiry var medlem av Organisation de l’armée secrète.
Liv
Bastien-Thiry ble født inn i en katolsk familie med militære tradisjoner i Lunéville. Hans far hadde kjent de Gaulle i 1930-årene og var medlem av det gaullistiske RPF. Jean Bastien-Thiry gikk på École polytechnique og deretter på École nationale supérieure de l'aéronautique før han gikk inn i den franske hær. Der spesialiserte han seg på luft-til-luft missiler. Han var gift med og hadde tre døtre med datteren til Georges Lamirand, som hadde vært "ungdomsminister" under Vichy-regimet.
Amazonis Planitia
Amazonis Planitia er en av de jevneste overflatene på Mars. Den ligger mellom Tharsis og Elysium Planitias vulkanske provinser. Topografien inneholder ekstremt glatte strukturer ved ulike lengdeskalaer. Amazonis Planitia opptar et område på 2 millioner km².
Jean Bastien-Thiry
Liv
Bastien-Thiry ble for sin befatning med attentatplanene dømt til døden og skutt ved festningen Ivry-sur-Seine.
Fremstillinger i fiksjon
Bastien-Thiry spiller en rolle i Frederick Forsyths roman Sjakalen. I filmatiseringen av romanen spilles han av Jean Sorel.
Arild Stubhaug
Arild Stubhaug (født 25. mai 1948 i Naustdal i Sunnfjord) er en norsk forfatter og dikter, særlig kjent for sine biografier over fremtredende matematikere. Han har skrevet biografier Niels Henrik Abel, Sophus Lie, Gösta Mittag-Leffler, Jacob Aall, Conrad Nicolai Schwach og Stein Rokkan. Han har også utgitt diktsamlinger.
Stubhaug vokste opp på Fitjar. Han er cand.mag. fra Universitetet i Bergen med fagene matematikk, litteraturvitenskap og religionshistorie. Han debuterte som forfatter i 1970 med diktsamlingen Utkantane. I 1996 utgav Stubhaug biografien Et foranskutt lyn om Niels Henrik Abel. Den ble tildelt Brageprisen og er oversatt til flere språk som engelsk, tysk, fransk, japansk og kinesisk. Da han i 2004 ble utnevnt til statsstipendiat fra 2005 ble det begrunnet med, blant annet, at han hadde bidratt til å gi norsk matematikk og naturvitenskap et løft, nasjonalt og internasjonalt.
Jens Bjerre
Jens Bjerre (født 16. mars 1921 i Maribo i Danmark, død 17. februar 2020) var en dansk eventyrer, forfatter og filmmann.
Journalist
Bjerre begynte som journalist ved å arbeide for småaviser utenfor København, men i 1943 ble han politisk redaktør for Aftenbladet, fram til 1947. Under den tyske okkupasjonen var han aktiv i motstandsgruppen BOPA. Etter krigen arbeidet han som frilans reisejournalist og foredragsholder. I 1947 reiste han til Sør-Afrika hvor han møtte san-buskmennenes kultur. Året etter vendte han tilbake og spilte inn filmen Kalahari, som ga et innblikk i dette folkets ritualer. På 1960-tallet levde han i en lengre tid sammen med aboriginerne i Northern Territory i Australia.
Reisejournalistikk: Fra 1947 var Bjerre frilans reisejournalist og skrev artikler og reportasjer til tallrike danske og utenlandske blader og tidsskrifter, blant annet for Life Magazine, Paris Match og The London Illustrated News, samt reportasjer for radio fra Afrika for BBC.
Vitenskapelige ekspedisjoner og foredrag
I samarbeide med Royal Geographical Society i London og det danske nasjonalmuseum gjennomførte Bjerre ekspedisjoner til Kalahariørkenen og det indre av Australia. Han tok dessuten del i flere av kartleggingsekspedisjoner til ukjente egne av Ny-Guinea, igangsatt av de australske myndigheter. Han var med på å organisere og delta i Københavns Universitets Noona Dan-ekspedisjon til Stillehavet i tidsrommet 1961–1962. I tillegg drev han med innsamlinger til Nationalmuseet fra Ny-Guinea.
Bjerre holdt foredrag på universiteter og museer i Danmark og på Harvard, Yale og Stanford University i USA, samt i National Geographic Society i Washington og Royal Geographical Society i London. I 1964 talte han på den internasjonale antropologkongress i Moskva.